आर्य
राजस्थान के भीलवाड़ा जिले में कोठारी नदी के किनारे बागोर और मध्यप्रदेश के होशंगामबाद में नर्मदा नदी के पास आदमगढ़ में 9000 ईसा पूर्व से 4000 ईसा पूर्व के बीच के पाषाण के अवशेष पाए गये हैं जिन पर आदमगढ़ में प्राचीन पत्थरों पर की गई चित्रकारी में उस काल के लोगों द्वारा धनुष बाण का उपयोग किए जाने और घोड़े पर सवारी किए जाने के चित्रों से पता चलता है कि भारत में लोग 9 हजार ईसा पूर्व घोड़ों पर बैठकर शिकार करते थे। बागोर में यहां से मध्य पाषाण काल के पांच मानव कंकाल भी मिले हैं, जो सुनियोजित ढंग से दफ़नाए गए थे। भारत में घोड़े को पालतू बनाए जाने के प्रमाण बागोर में भी पाए गए हैं। इससे यह सिद्‍ध होता है कि कथित रूप से बताए गए आर्यों के काल से पूर्व ही भारतीय लोग घोड़ों से परिचित थे और उस पर सवार होकर धनुष बाण से शिकार करते थे।
वक्शु सभ्यता
वक्शु सभ्यता या वहिल्का और मर्व पुरातात्विक संकुल(अंग्रेजी: Bactria-Margiana Archaeological Complex) एक कांस्य युगीन सभ्यता है जो २३०० ईसापूर्व से लेकर १७०० ईसापूर्व तक मध्य एशिया में पनपी। इसका नाम आमू दरिया पर रखा गया था साथ ही इसके वहिल्का और मर्व पर बसे होने के कारण इसे इनके नाम से भी जाना जाता है।